Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 1049

7. A mesterképzési szak képzési célja, és az elsajátítandó szakmai kompetenciák: A képzés célja olyan szakemberek képzése, akik a mongolisztikában megszerzett belsőázsiai, filológiai alapokon nyugvó nomád műveltség, vallástörténeti (buddhizmus, természeti vallások, sámánizmus), történelmi, irodalmi ismereteik birtokában képesek mind az írott, mind a beszélt mongol nyelv(ek) írásban és szóban történő magas szintű használatára. Ennek birtokában alkalmasak tudományos előadások megtartása és szakcikkek megírása mellett a jelenleg újra bővülő gazdasági kapcsolatokhoz kötődő tolmácsolási, fordítási, és fordítói irodának történő fordítási feladatok elvégzésére. A végzettek saját témájukban és annak közvetlen történeti és elméleti kontextusában mélyreható, többféle megközelítési módot használnak fel és jól alkalmazható tudással rendelkeznek. Felkészültek tanulmányaik doktori képzés keretében történő folytatására.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes